<classify> NORA DAMIAN MSIBA wa Mwenyekiti Mtendaji wa Kampuni ya IPP, Dk.Regnald Mengi, umewakutanisha viongozi mbalimbali wa Serikali, wakiwamomawaziri, wabunge na wafanyabiashara wa kada mbalimbali. Wakati viongozi hao wakiendelea kumiminika nyumbanikwa marehemu Kinondoni Ada Estate, mwili wa mfanyabiashara huyo maarufu nchiniunatarajiwa kuletwa leo na ndege ya Emirate saa 8:30 mchana katika Uwanja waNdege wa Kimataifa wa Julius Nyerere, jijini Dar es Salaam. MTANZANIA jana lilipiga kambi nyumbani kwa marehemuambapo viongozi mbalimbali walifika na kutoa rambirambi zao akiwamo Kiongozi waChama cha ACT Wazalendo ambaye pia ni Mbunge wa Kigoma Mjini, Zitto Kabwe, Waziriwa Nchi, Ofisi ya Makamu wa Rais Muungano na Mazingira, January Makambapamoja na Mbunge wa Mtama, Nape Nnauye CCM. Baadhi ya vigogo hao waliofika nyumbani kwa Dk.Mengi jana ni Waziri wa Madini, Dotto Biteko, Waziri wa Mifugo na Uvuvi, LuhagaMpina. Wengine ni Mbunge wa Kinondoni, Maulid Mtulia CCM,Mbunge wa Mtwara Vijijini, Hawa Ghasia CCM na Mbunge wa Kuteuliwa na Raisambaye pia ni mke wa Rais Mstaafu, Salma Kikwete. Pia wamo Katibu wa Itikadi na Uenezi wa CCM,Humphrey Polepole, Katibu Mkuu Mstaafu wa Jumuiya ya Afrika Mashariki, BaloziJuma Mwapachu, Mkurugenzi Mtendaji wa Benki ya CRDB, Abdulmajid Nsekela nawadau mbalimbali wa tasnia ya habari. Wakizungumza kwa nyakati tofauti vigogo haowalimzungumzia Dk. Mengi kama mtu jasiri aliyeweza kusimamia kilaalichokiamini. Alikuwa msaada mkubwa sana kwa Watanzania bilakujali imani zao, kuondoka kwake kumeacha pengo kubwa. Mimi nitamkumbuka sanakwa sababu akiwa mapumzikoni Zanzibar mume wangu Rais Mstaafu Jakaya Kikwete,aliongea naye na mimi niliongea naye. Kuna jambo aliniambia kuhusu taasisi yangu ya Wamana akasisitiza atalitatua na akasema atamhitaji mwanangu Ally aende ofisinikwake pindi atakaporudi, alisema Salma. Alisema Dk. Mengi alimsaidia mambo mengi hasa katikashule zake ikiwamo ya Nyamisati iliyoko wilayani Kibiti. Ninaamini kazi aliyotumwa na Mwenyezi Munguameifanya kwa uadilifu mkubwa, tuyakumbuke aliyoyafanya ili tumuenzi vizuri,alisema. Naye Hawa Ghasia alisema, Dk. Mengi alikuwa miongonimwa wafanyabiashara waliowasaidia wabunge wanawake kwenye majimbo yao. Urithi aliotuachia ni kufanya kazi, kujiamini,kuendeleza uzalendo na kusaidia wasiojiweza, alisema Hawa. Mbunge wa Kinondoni, Mtulia, alisema ameondokewa nampigakura wake na kiongozi mwenye maarifa mapana. Tulipokwenda kupokea ndege Airport nilionana nayetukazungumza, ni masikitiko makubwa kwani tulikuwa tumepanga kukutana.Ameondoka kimwili lakini kimawazo bado tuko naye, alisema Mtulia. Kwa upande wake, Katibu Mkuu wa Jumuiya ya AfrikaMashariki, Balozi Mwapachu, alisema alimfahamu Dk. Mengi tangu Julai mwaka 1982na kwa muda wote huo walikuwa wakishirikiana katika mambo mengi hasa yakiuchumi. Ni rafiki yangu hivyo nimemkosa mtu ambaye alikuwamoyoni mwangu. Nitamzungumzia zaidi Jumanne kesho, alisema Balozi Mwapachu. Waziri wa Madini, Biteko, alisema Dk. Mengi alikuwamdau muhimu katika sekta ya madini na aliyemiliki leseni. MAZISHI Kwa mujibu wa Mwanasheria wa Familia, Michael Ngalo,mwili wa Dk. Mengi utaletwa nchini leo na baada ya kufika utapelekwakuhifadhiwa katika Hospitali ya Jeshi, Lugalo. Kesho ataagwa katika Viwanja vya Karimjee nakeshokutwa atasafirishwa kwenda Machame mkoani Kilimanjaro kwa mazishiyatakayofanyika Alhamisi. HISTORIAYAKE Dk. Mengi alizaliwa Machame, Kilimanjaro mwaka 1942,akiwa mmoja wa watoto saba wa Abraham Mengi na Ndeekyo Mengi. Familia yetu ilikuwa masikini sana, kila siku ilikuwa ni vita ya kupambana na umasikini. Tulimiliki si zaidi ya ekari moja tukiishi kwenye vibanda vya udongo tukichanganyika na ngombe wachache na kuku. Ninaporudisha fikra na kutazama nyuma ni vigumu, napatwa na ugumu wa kufikiri namna tulivyoweza kuishi katika hali ile, aliwahi kusema wakati wa uhai wake. Alianza safari yake kielimu katika Shule ya Msingi KiserenyVillage Bush School, kisha akajiunga Nkuu District School, kisha Siha MiddleSchool na baadaye Shule ya Sekondari Old Moshi. Kwa ufadhili wa Chama chaUshirika KNCU, Mengi alisomeshwa masomo yake ya Shahada ya Kwanza ya Uhasibunchini Uingereza. Baada ya masomo alirudi nchini mwaka 1971 nakuajiriwa na Kampuni ya Cooper and Lybrand Tanzania sasa Price Water HouseCooper mpaka mwaka 1989 alipoamua kujikita kwenye ujasiriamali. Baada ya kuachana na ajira, Mengi aliiboreshakampuni yake ya Industrial Projects Promotion Limited ambayo baadayeilifahamika kama IPP Limited. Hata hivyo, umaarufu mkubwa wa Mengi unatokana nakumiliki vyombo vya habari, kuanzia magazeti, vituo vya runinga na redio. Mpaka umauti unamfika Mengi alikuwa Mwenyekiti waWamiliki wa Vyombo Vya Habari Tanzania MOAT. Mengi pia amekuwa akijitoa katika kusaidiawasionacho na wenye uhitaji kwenye jamii wakiwamo wenye ulemavu na kugharamiamatibabu ya watoto wenye matatizo ya moyo nchini India. Mwaka 2014, jarida maarufu la masuala ya fedhaForbes lilikadiria utajiri wa Mengi kuwa unafikia dola milioni 560. TAMKOLA MOAT Taarifa iliyotolewa jana na Katibu Mtendaji wa Chamacha wamiliki wa vyombo vya habari nchini MOAT, Henry Muhanika, ilielezakwamba wameendelea kupokea salamu za pole na masikitiko kutoka kwa wadaumbalimbali ndani na nje ya nchi, kutokana na kifo cha Mwenyekiti wake, Dk.Reginard Mengi. Mengi alifariki Mei 2, mwaka huu Dubai, Falme zaKiarabu. MOAT inaendelea kuwashukuru wadau hao kwaushirikiano wao mkubwa wanaoutoa katika kufanikisha msiba huu mzito kwa tasniamzima ya habari na taifa kwa ujumla wake. Aidha, MOAT kupitia kikao chake maalumu cha Kamatiya Uongozi kilichofanyika leo jana jijini Dar es Salaam, inaendelea kutoawito kwa wadau wa vyombo vya habari, wakiwamo waandishi wa habari na wahaririwake, kuvitumia vyombo vyao kuendelea kumuezi Dk. Mengi kwa kutangaza yale yoteyaliyomema ambayo mzalendo huyo wa taifa alikuwa akiyasimamia, alisemaMuhanika katika taarifa yake. Dk. Mengi alikuwa Mwenyekiti wa MOAT tangukuanzishwa kwa taasisi hii mwaka 2001 na katika kipindi chote hicho hadi mautiyalipomkuta. Alisema Kamati ya Uongozi imekubaliana kwa kauli moja kwamba, wanachama wa MOAT wataendeleza ushirikiano wao ili kumuezi Mwenyekiti wao, Dk. Mengi na kuendeleza falsafa yake ya kuviunganisha vyombo vya habari nchini.  <topic>: KITAIFA 